আইবেরীয়-ককেশীয় ভাষাসমূহ
আইবেরীয়-ককেশীয় ভাষাপরিবারের ধারণাটি সর্বপ্রথম প্রস্তাব করেন জর্জীয় ভাষাবিদ আর্নল্ড চিকোবাভা। তিনি ককেশীয়ার নিম্নলিখিত তিনটি ভাষাপরিবারকে একটি ভাষাগোষ্ঠীতে অন্তর্ভুক্ত করেছিলেন, দক্ষিণ ককেশীয়, বা কার্টভেলীয়। উত্তরপশ্চিম ককেশীয়, বা সির্কেসীয়। উত্তরপূর্ব ককেশীয়, বা নাখো-দাগেস্তানীয়। আইবেরীয়-ককেশীয় গোষ্ঠীতে আরও তিনটি বিলুপ্ত ভাষা অন্তর্ভুক্ত করা হয়: হাত্তীয় ভাষা, যেটিকে কিছু ভাষাবিদ উত্তরপশ্চিম ককেশীয় পরিবারে অন্তর্ভুক্ত করেন, এবং হুরীয় ও উরার্তীয় ভাষা, যেটিকে উত্তরপূর্ব পরিবারে অন্তর্ভুক্ত করা হয়।